《乌江广圣寺虚乐亭》
宋代·贺铸

避雨孤篷泊柳阴，潮回溪曲稻花深。
有时白鹭窥鱼下，竟日青蛙伴我吟。
酒敌无人情落漠，云乡何处老侵寻。
诛茅拟卜终焉计，不为清风暂解襟。

作者简介：贺铸(1052～1125) 北宋词人。字方回，号庆湖遗老。汉族，卫州（今河南卫辉）人。宋太祖贺皇后族孙，所娶亦宗室之女。自称远祖本居山阴，是唐贺知章后裔，以知章居庆湖（即镜湖），故自号庆湖遗老。